**ՆԱԽԱԳԻԾ 1-59**

**ՈՐՈՇՈՒՄ N -Ն**

«------»հունիս**2023թ.**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ԿԱՊԱՆ ՀԱՄԱՅՆՔԻ ԱՎԱԳԱՆՈՒ 2022 ԹՎԱԿԱՆԻ ԴԵԿՏԵՄԲԵՐԻ 27-Ի N 199-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 5-րդ կետով, «Հայաստանի Հանրապետության բյուջետային համակարգի մասին» Հայաստանի Հանրապետության օրենքի 33-րդ հոդվածի 4-րդ մասով, «Նորմատիվ իրավական ակտերի մասին» Հայաստանի Հանրապետության օրենքի 33-րդ և 34-րդ հոդվածներով և հաշվի առնելով համայնքի ղեկավարի առաջարկությունը, **Կապան** **համայնքի ավագանին որոշում  է.**

1․ Հայաստանի Հանրապետության Սյունիքի մարզի Կապան համայնքի ավագանու 2022 թվականի դեկտեմբերի 27-ի «Հայաստանի Հանրապետության Սյունիքի մարզի Կապան համայնքի 2023 թվականի բյուջեն հաստատելու մասին» N 199-Ն որոշման մեջ կատարել հետևյալ փոփոխությունները՝ համաձայն N 1, 2, 3 և 4 հավելվածների։

2․ Սույն որոշումն ուժի մեջ է մտնում պաշտոնական հրապարակմանը հաջորդող օրվանից։

Տ Ե Ղ Ե Կ Ա Ն Ք

ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԿԱՊԱՆ ՀԱՄԱՅՆՔԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ

«Հայաստանի Հանրապետության Սյունիքի մարզի Կապան համայնքի ավագանու 2022 թվականի դեկտեմբերի 27-ի N 199-Ն որոշման մեջ փոփոխություններ և լրացումներ կատարելու մասին» Կապան համայնքի որոշման նախագծի ընդունման կապակցությամբ համայնքի բյուջեում նախատեսվում է եկամուտների և ծախսերի ավելացում 100,414,838․00 ՀՀդրամ:

ՀԻՄՆԱՎՈՐՈՒՄ

ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ

Կապան համայնքի ավագանու 2022թ դեկտեմբերի 27-ի թիվ 199-Ն որոշման մեջ փոփոխություններ կատարելու անհրաժեշտության համար հիմք են հանդիսացել`

1.Գյուղատնտեսություն - ՀՀ Կառավարության 11օգոստոսի 2022թվականի N1313-Լ որոշման համաձայն Հայաստանի Հանրապետությունում աշնանացան ցորենի արտադրության խթանման պետական աջակցության ծրագրի շրջանակներում, պետական բյուջեից համայնքի 369 շահառուների համար հատկացում – 99 159.26հազ.դրամ

2. Նախադպրոցական կրթություն՝-ՀՀ կառավարության 2022թվականի դեկտեմբերի 29-ի Հայաստանի Հանրապետության 2023թվականի պետական բյուջեի կատարումն ապահովող միջոցառումների մասին թիվ 2111-Ն որոշմամբ նախատեսված 12013. Սոցիալական որոշ խմբերի 1.5-5 տարեկան երեխաների նախադպրոցական կրթության ապահովման համար պետական բյուջեից համայնքին հատկացում 1 255.578հազ.դրամ: Ծրագրում ընգրկվել են Կապանի թիվ 1,թիվ 4, թիվ 8 և ,,Ծավ,, ՆՈՒՀ ՀՈԱԿ-ները,ընդամենը 10 երեխա:

Տ Ե Ղ Ե Կ Ա Ն Ք

ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՅԼ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ

«Հայաստանի Հանրապետության Սյունիքի մարզի Կապան համայնքի ավագանու 2022 թվականի դեկտեմբերի 27-ի N 199-Ն որոշման մեջ փոփոխություններ և լրացումներ կատարելու մասին» Կապան համայնքի որոշման նախագծի ընդունման կապակցությամբ այլ իրավական ակտերում փոփոխություններ կամ լրացումներ կատարելու անհրաժեշտություն չի առաջանում: